# Plean Feabhsúcháin scoile

# An Comhthéacs scoile

Tá Coláiste Chroí Mhuire suite ar imeall na Gaeltachta I gConamara. Tá daltaí ag teacht ó theaghlaigh a bhfuil Gaeilge á labhairt sa bhaile, ó thithe a bhfuil tuismitheoir amháin ag labhairt na Gaeilge agus ó thithe nach bhfuil aon Ghaeilge á labhairt sa bhaile. Tá na daltaí sa chéad bhliain ag teacht ó scoileanna ina bhfuil an mhúinteoireacht déanta tré mheán na Gaeilge don chuid is mó agus tá céadadáin faoi Leith ag teacht isteach ó scoileanna nach bhfuil an teagasc á dheánamh tré mheán na Gaeilge iontu. Aithníonn muid, go bhfuil dúshlán mór I gceist maidir le ceist na teanga go náisiúnta agus go háitiúil.

Tá polasaí oscailte iontrála again, agus is cúis bróid dúinn ar fad go bhfuil. Ní chuireann muid aon scrúdú iontrála ar na daltaí, glacann muid le daltaí ar ghach cumas teanga agus foghlama. Ní dhéanann muid aon sruthú sa sraith sóiséarach sa scoil, ach an oiread, ( seachas le Mata ón dara bliain ar aghaidh).

# Aidhm an phleain

Mar chuid de Phlean Feabhsúchan Scoile Choláiste Chroí Mhuire, tá sé mar aidhm ag an scoil caighdeán na Gaeilge a ardú sa scoil. Is í an fhealsúnacht atá taobh thiar den phlean ná gur mhian linn go mbeadh sé de chumas ag gach scoláire leas iomlán a bhaint as gach gné de shaol na scoile seo. Ag dul le misiún ráiteas na scoile, aithníonn muid áit na scoile seo mar scoil Ghaeltachta. Is mian linn meas ar an gcultúr, teanga agus oidhreacht na Gaeilge agus na Gaeltachta a chothú , a dhaingniú agus a threisiú I measc na ndaltaí sa scoil.

Chuir muid na spriocanna seo romhainn:

1. Go mbeadh na daltaí ag úsáid abairtí iomláine Gaeilge agus iad ag caint.
2. Go dtabharfadh níos mó daltaí faoi Ardleibhéal in ábhar na Gaeilge sna scrúduithe stáite.
3. Go dtabharfadh níos mó daltaí faoi scrúduithe stáite tre mheán na Gaeilge.
4. Go dtiocfadh feabhas ar chruinneas agus ar shaibhreas teanga na ndaltaí agus iad ag labhairt na Gaeilge.
5. Go dtiocfadh feabhas ar chaighdeán na Gaeilge scríofa I measc na ndaltaí sa scoil.

# Cur chuige

Tá sé I gceist again díríú isteach ar bhliain a haon ach go háirithe. I measc na straitéisí a bheidh in úsáid again don scoilbhliain 2014-2015 beidh said seo a leanas:

* Déanfaidh muid tréan íarracht gan téacsleabhra a úsáid don chéad mhí, ar an gcaoi sin beidh muid ag díríú isteach ar an téarmaíocht/bhfoclóir nua atá bainteach le saol na meanscoile, go hairithe maidir leis na habhair nua a bheidh á ndéanamh acu.
* Mar fhoireann déanfaidh muid ar fad tréan-íarracht na daltaí a ghríosadh chun tabhairt faoin obair bhaile tré Ghaeilge
* Má bhionn aon dalta le riachtannais oideachais speisíalta, úsáidfidh muid rang dá gcuid uaireannta tacaíocht foghlama chun tacaíocht a thabhairt dóibh sa Ghaeilge, más féidir.
* Bainfidh muid úsáid as an áis ‘Eochairfhocail’ ata chrean féin in úsáid leis an dara agus leis an tríú bliain.
* Beidh na heochairfhocail a bhaineann le topaicí atá á ndéanamh sa seomra ranga le feiceáil ins na seomraí ranga ar an ballaí.
* Déanfar gach rud I gcómhthéacs na straitéisí náisiúnta maidir le litearthacht agus uimhearthacht. Is ag tacú leis na straiteisí sin a bheidh an scoil.

# Athbhreithniú

Deanfar athbhreithniú ar an bplean ag deireadh na scoilbliana agus déanfar aon athrú cuí a bheidh ag teastáil ag tús na scoilbliana nua.